Ilgučiai (ežeras)
54°40′19″ š. pl. 24°51′26″ r. ilg.﻿ / ﻿54.67194°š. pl. 24.85722°r. ilg.﻿ / 54.67194; 24.85722 Ilgučiai – ežeras Lietuvoje, Trakų rajone, 6,5 km į šiaurės vakarus nuo Trakų, 0,5 km į šiaurės vakarus nuo Akmenos ežero. Ežero ilgis iš vakarų į šiaurės rytus – 0,74 km, plotis – iki 0,17 km. Altitudė 149 m. Šiaurrytinis ir vakarinis krantai žemi, pelkėti, kiti aukštesni ir sausi, apaugę medžiais ir krūmais. Pakrantėse daugiausia plyti krūmais apaugusios pievos, auga nedideli miškeliai. Šalia įsikūręs Kudrionių Girios kaimas. Ežeras nenutekantis, priklauso Galvės ežero baseinui.